PMIndiaData/PMIndiaSum huggingface dataset:
വൺ ഓഷ്യൻ ഉച്ചകോടിയിൽ പ്രധാനമന്ത്രി ശ്രീ നരേന്ദ്ര മോദി നടത്തിയ പരാമർശങ്ങൾ

പ്രസിഡന്റ് മാക്രോൺ, ശ്രേഷ്ഠരേ , നമസ്ക്കാരം ! സമുദ്രങ്ങൾക്കായുള്ള ഈ സുപ്രധാന ആഗോള സംരംഭത്തിന് ഞാൻ പ്രസിഡന്റ് മാക്രോണിനെ അഭിനന്ദിക്കുന്നു. ഇന്ത്യ എന്നും ഒരു സമുദ്ര നാഗരികതയാണ്. നമ്മുടെ പ്രാചീന ഗ്രന്ഥങ്ങളും സാഹിത്യവും കടൽ ജീവികൾ ഉൾപ്പെടെയുള്ള സമുദ്രങ്ങളുടെ വരദാനങ്ങളെക്കുറിച്ച് പറയുന്നു. ഇന്ന് നമ്മുടെ സുരക്ഷിതത്വവും സമൃദ്ധിയും സമുദ്രങ്ങളുമായി ബന്ധപ്പെട്ടിരിക്കുന്നു. ഇന്ത്യയുടെ ”ഇന്തോ-പസഫിക് ഓഷ്യൻസ് ഇനിഷ്യേറ്റീവിൽ ” സമുദ്ര വിഭവങ്ങൾ ഒരു പ്രധാന സ്തംഭമായി ഉൾക്കൊള്ളുന്നു. “ദേശീയ അധികാരപരിധിക്കപ്പുറമുള്ള ജൈവവൈവിധ്യത്തെക്കുറിച്ചുള്ള ഉയർന്ന അഭിലാഷ കൂട്ടായ്മയുടെ” ഫ്രഞ്ച് സംരംഭത്തെ ഇന്ത്യ പിന്തുണയ്ക്കുന്നു ഈ വർഷം നിയമപരമായി ഒരു അന്താരാഷ്ട്ര ഉടമ്പടി ഉണ്ടാകുമെന്ന് ഞങ്ങൾ പ്രതീക്ഷിക്കുന്നു ഒറ്റത്തവണ മാത്രം ഉപയോഗിക്കാവുന്ന പ്ലാസ്റ്റിക് നിർമാർജനം ചെയ്യാൻ ഇന്ത്യ പ്രതിജ്ഞാബദ്ധമാണ് തീരപ്രദേശങ്ങളിൽ നിന്ന് പ്ലാസ്റ്റിക്കും മറ്റ് മാലിന്യങ്ങളും വൃത്തിയാക്കാൻ ഇന്ത്യ അടുത്തിടെ രാജ്യവ്യാപകമായി ബോധവൽക്കരണ പ്രചാരണം നടത്തി ഏകദേശം 13 ടൺ പ്ലാസ്റ്റിക് മാലിന്യം മൂന്നുലക്ഷം യുവജനങ്ങൾ ശേഖരിച്ചു കടലിലെ പ്ലാസ്റ്റിക് മാലിന്യങ്ങൾ വൃത്തിയാക്കാൻ ഈ വർഷം 100 കപ്പൽ ദിനങ്ങൾ സംഭാവന ചെയ്യാനും ഞാൻ നമ്മുടെ നാവികസേനയോട് നിർദ്ദേശിച്ചിട്ടുണ്ട്. ഒറ്റത്തവണ ഉപയോഗിക്കുന്ന പ്ലാസ്റ്റിക്ക് സംബന്ധിച്ചു് ഒരു ആഗോള സംരംഭം ആരംഭിക്കുന്നതിൽ ഫ്രാൻസിനൊപ്പം ചേരാൻ ഇന്ത്യയ്ക്ക് സന്തോഷമുണ്ട് . നന്ദി, പ്രസിഡന്റ് മാക്രോൺ.
ബഹ്‌റൈൻ കിരീടാവകാശിയും പ്രധാനമന്ത്രിയുമായ   സൽമാൻ ബിൻ ഹമദ് അൽ ഖലീഫ രാജകുമാരനുമായി  പ്രധാനമന്ത്രി ടെലിഫോണിൽ സംസാരിച്ചു

പ്രധാനമന്ത്രി ശ്രീ. നരേന്ദ്ര മോദി ഇന്ന് ബഹ്‌റൈൻ കിരീടാവകാശിയും പ്രധാനമന്ത്രിയുമായ സൽമാൻ ബിൻ ഹമദ് അൽ ഖലീഫ രാജകുമാരനുമായി ടെലിഫോണിൽ സംസാരിച്ചു. ഇന്ത്യൻ റിപ്പബ്ലിക് ദിന ആശംസകൾ രാജകുമാരൻ സൽമാൻ അറിയിച്ചു. ഇരു നേതാക്കളും ഇന്ത്യയും ബഹ്‌റൈനും തമ്മിലുള്ള ഉഭയകക്ഷി ബന്ധം അവലോകനം ചെയ്യുകയും രാഷ്ട്രീയ, വ്യാപാരം, നിക്ഷേപം, ഊർജം, ആരോഗ്യം, സുരക്ഷ, ജനങ്ങളുമായുള്ള സമ്പർക്കം തുടങ്ങി വിവിധ മേഖലകളിൽ ബന്ധം തുടർച്ചയായ പുരോഗതി കൈവരിക്കുന്നതിൽ സംതൃപ്തി രേഖപ്പെടുത്തുകയും ചെയ്തു. ഇന്ത്യയും ബഹ്‌റൈനും 2021-22ൽ ഇരുരാജ്യങ്ങളും തമ്മിലുള്ള നയതന്ത്രബന്ധം സ്ഥാപിക്കുന്നതിന്റെ സുവർണജൂബിലി ആഘോഷിക്കുകയാണ്. കോവിഡ് മഹാമാരിയുടെ കാലത്ത് ബഹ്‌റൈനിലെ ഇന്ത്യൻ സമൂഹത്തെ മികച്ച രീതിയിൽ പരിപാലിക്കുന്നതിനും അവരുടെ സാമൂഹികവും സാംസ്‌കാരികവുമായ ആവശ്യങ്ങൾ പരിപാലിച്ചതിനും ബഹ്‌റൈൻ നേതൃത്വത്തിന് പ്രധാനമന്ത്രി നന്ദി പറഞ്ഞു. പ്രധാനമന്ത്രി ശ്രീ നരേന്ദ്ര മോദി എച്ച്എം കിംഗ് ഹമദ് ബിൻ ഈസ അൽ ഖലീഫയെ അഭിവാദ്യം ചെയ്യുകയും കിരീടാവകാശിയും പ്രധാനമന്ത്രിയുമായ എച്ച്ആർഎച്ച് പ്രിൻസ് സൽമാൻ ബിൻ ഹമദ് അൽ ഖലീഫയെ ഇന്ത്യാ സന്ദർശനത്തിനായി നേരത്തെ തന്നെ ക്ഷണിക്കുകയും ചെയ്തു. പ്രധാനമന്ത്രി ശ്രീ നരേന്ദ്ര മോദി ഹമദ് ബിൻ ഈസ അൽ ഖലീഫ രാജാവിനെ അഭിവാദ്യം ചെയ്യുകയും കിരീടാവകാശിയും പ്രധാനമന്ത്രിയുമായ സൽമാൻ ബിൻ ഹമദ് അൽ ഖലീഫ രാജകുമാരനെ ഇന്ത്യാ സന്ദർശനത്തിനായി എത്രയും നേരത്തെ ഒരു തീയതിയ്ക്ക് ക്ഷണിക്കുകയും ചെയ്തു.
ജമ്മു കാശ്മീര്‍ മുഖ്യമന്ത്രി മുഫ്തി മുഹമ്മദ് സയീദിന്റെ നിര്യാണത്തില്‍ പ്രധാനമന്ത്രി അനുശോചിച്ചു

ജമ്മു കാശ്മീര്‍ മുഖ്യമന്ത്രി മുഫ്തി മുഹമ്മദ് സയീദിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. മുഫ്തി സാബിന്റെ നിര്യാണം രാജ്യത്തിനാകെയും ജമ്മു കാശ്മീരിന് പ്രത്യേകിച്ചും വളരെ വലിയ ശൂന്യതയാണ് സൃഷ്ടിച്ചിരിക്കുന്നതെന്ന് പ്രധാനമന്ത്രി അനുശോചന സന്ദേശത്തില്‍ പറഞ്ഞു. തന്റെ അനുകരണീയമായ നേതൃപാടവത്തിലൂടെ അദ്ദേഹം ജമ്മു കാശ്മീരിലെ ജന ജീവിതത്തില്‍ വന്‍ സ്വാധീനമാണ് ചെലുത്തിയത്. രാഷ്ട്രതന്ത്രജ്ഞതയാണ് മുഫ്തി സാബിനെ വേറിട്ടതാക്കിയതെന്ന് പ്രധാനമന്ത്രി അനുസ്മരിച്ചു. തന്റെ സുദീര്‍ഘമായ രാഷ്ട്രീയ ജീവിത യാത്രയ്ക്കിടെ കക്ഷി ഭേദമന്യേ ഒട്ടനവധി ആരാധകരെയാണ് അദ്ദേഹം സൃഷ്ടിച്ചിട്ടുള്ളത്. തന്റെ നേതൃത്വത്തിലൂടെ മുഫ്തി സാബ് ജമ്മു കാശ്മീരിന് സാന്ത്വന സ്പര്‍ശം പകര്‍ന്നു. അദ്ദേഹത്തിന്റെ അഭാവം നമ്മെയെല്ലാം വേദനിപ്പിക്കുമെന്നും, സന്തപ്ത കുടുംബാംഗങ്ങളെയും പാര്‍ട്ടി പ്രവര്‍ത്തകരെയും അനുശോചനം അറിയിക്കുന്നതായും പ്രധാനമന്ത്രി പറഞ്ഞു.
ഇന്ത്യയും പോര്‍ച്ചുഗലും: ബഹിരാകാശം മുതല്‍ ആഴക്കടല്‍ വരെ സഹകരണം

പ്രധാനമന്ത്രി ശ്രീ. നരേന്ദ്ര മോദിയുടെ ലിസ്ബണ്‍ സന്ദര്‍ശനത്തിനിടെ ഇന്ത്യ പോര്‍ച്ചുഗല്‍ ബഹിരാകാശ സഖ്യം യാഥാര്‍ഥ്യമാക്കുന്നതിനും സഹകരിച്ചുള്ള ഗവേഷണം മുന്നോട്ടുകൊണ്ടുപോകുന്നതിനും ധാരണാപത്രങ്ങള്‍ ഒപ്പുവെക്കപ്പെട്ടു. അസോറിസ് ദ്വീപില്‍ ദ് അറ്റ്‌ലാന്റിക് ഇന്റര്‍നാഷണല്‍ റിസര്‍ച്ച് സെന്റര്‍ സ്ഥാപിക്കുന്നതിന് പോര്‍ച്ചുഗലിന് ഇന്ത്യ സാങ്കേതിക സഹായം നല്‍കുന്നതിന് ഈ കരാര്‍ ഗുണകരമായിത്തീരും. അറ്റ്‌ലാന്റിക്കിന് ഇരുകരയിലുള്ളതും ഉത്തര-ദക്ഷിണ ദിശയിലുള്ളതുമായ സഹകരണത്തിനായുള്ള ഗവേഷണ, പുതുമ, വിജ്ഞാന കേന്ദ്രമായി ഈ റിസര്‍ച്ച് സെന്റര്‍ മാറും. ഗവേഷണ, അക്കാദമിക സംഘടനകളുടെ ഒരു രാജ്യാന്തര ശൃംഖല സൃഷ്ടിക്കപ്പെടും. ഗവേഷണത്തെ പിന്‍തുണയ്ക്കാനും പുതിയ കാലാവസ്ഥ, ഭൂമി, ബഹിരാകാശം, ആഴക്കടല്‍ ഗവേഷണം എന്നിവയെ പ്രോത്സാഹിപ്പിക്കാനുമായി ഒരു പൊതു പരിതസ്ഥിതി സംജാതമാക്കുക എന്നതാണു ലക്ഷ്യം. ബഹിരാകാശ രംഗത്ത് വരുംതലമുറ നാനോ, മൈക്രോ ഉപഗ്രഹങ്ങള്‍ വികസിപ്പിക്കുന്നതും അവ പൊതുവായി ഉപയോഗപ്പെടുത്തുന്നതും സംബന്ധിച്ച സഹകരണം പ്രതീക്ഷിക്കുന്നുണ്ട്. സമുദ്രത്തെക്കുറിച്ചുള്ള പഠനവുമായി ബന്ധപ്പെട്ടുള്ള പദ്ധതി, അറ്റ്‌ലാന്റിക്കിന്റെ അന്തരീക്ഷസംബന്ധിയും സമുദ്രസംബന്ധിയും ആയ സ്വഭാവസവിശേഷതകളും ഒപ്പം അതിനു മണ്‍സൂണ്‍ ഉള്‍പ്പെടെയുള്ള കാലാവസ്ഥാരീതികളുമായുള്ള ബന്ധവും മനസ്സിലാക്കാന്‍ സഹായകമാകും.
ലോകമെമ്പാടുമുള്ള ജൂത ജനതയ്ക്ക് റോഷ് ഹഷാനയിൽ പ്രധാനമന്ത്രി ആശംസകൾ നേർന്നു

റോഷ് ഹഷാനയോടനുബന്ധിച്ച് ഇസ്രായേൽ പ്രധാനമന്ത്രി, നഫ്താലി ബെന്നറ്റ്, ഇസ്രായേലിലെ സുഹൃദ് ജനത, ലോകമെമ്പാടുമുള്ള ജൂത ജനത എന്നിവർക്ക് പ്രധാനമന്ത്രി ശ്രീ നരേന്ദ്ര മോദി ഊഷ്മളമായ ആശംസകൾ നേർന്നു. ഒരു ട്വീറ്റിൽ പ്രധാനമന്ത്രി പറഞ്ഞു; " ഇന്ന് റോഷ് ഹഷാന ആഘോഷിക്കുന്ന ഇസ്രയേലിലെ സുഹൃദ് ജനതയ്ക്കും ,പ്രധാനമന്ത്രി നഫ്താലി ബെന്നറ്റിനും ലോകമെമ്പാടുമുള്ള ജൂത ജനതയ്ക്കും ഊഷ്മളമായ ആശംസകൾ നേരുന്നു ".
അധ്യാപക സമൂഹത്തിന് പ്രധാനമന്ത്രിയുടെ ആശംസ

അധ്യാപകദിനത്തില് അധ്യാപക സമൂഹത്തിന് പ്രധാനമന്ത്രി ശ്രീ. നരേന്ദ്ര മോദി ആശംസകളും അഭിവാദ്യങ്ങളുമര്പ്പിച്ചു. ഡോ. സര്വ്വേപള്ളി രാധാകൃഷ്ണനും പ്രധാനമന്ത്രി പ്രണാമമര്പ്പിച്ചു. ”അധ്യാപകദിനത്തില് അധ്യാപക സമൂഹത്തിന് എന്റെ ആശംസകളും അഭിവാദ്യങ്ങളും. മഹാനായ പണ്ഡിതനും, അധ്യാപകനുമായ ഡോ. സര്വേപള്ളി രാധാകൃഷ്ണന് എന്റെ ശ്രദ്ധാഞ്ജലി” -പ്രധാനമന്ത്രി പറഞ്ഞു.
ഖ്വാജാ മൊയ്‌നുദ്ദീന്‍ ചിഷ്ടിയുടെ ദര്‍ഗയില്‍ സമര്‍പ്പിക്കാനുള്ള ചാദര്‍ കൈമാറി

അജ്മീര്‍ ഷരീഫ് ഖ്വാജാ മൊയ്‌നുദ്ദീന്‍ ചിഷ്ടിയുടെ ദര്‍ഗയില്‍ സമര്‍പ്പിക്കാനുള്ള ചാദര്‍ ന്യൂനപക്ഷ ക്ഷേമ മന്ത്രി ശ്രീ. മുക്തര്‍ അബ്ബാസ് നക് വിക്കു പ്രധാനമന്ത്രി ശ്രീ. നരേന്ദ്ര മോദി കൈമാറി. വാര്‍ഷിക ഉറൂസ് വേളയില്‍ ഖ്വാജാ മൊയ്‌നുദ്ദീന്‍ ചിഷ്ടിയുടെ അനുയായികള്‍ക്കു പ്രധാനമന്ത്രി ആശംസകള്‍ നേരുകയും ചെയ്തു.
ആരോഗ്യ കുടുംബക്ഷേമ വകുപ്പിന് കീഴിലുള്ള സ്വയംഭരണസ്ഥാപനങ്ങള്‍ യുക്തിസഹമാക്കുന്നതിനുള്ള നിര്‍ദ്ദേശത്തിന് കേന്ദ്ര മന്ത്രസഭയുടെ അംഗീകാരം

രാഷ്ട്രീയ ആരോഗ്യ നിധി(ആര്‍.എ.എന്‍), ജനസംഖ്യാ സ്ഥിരത കോശ് (ജെ.എസ്.കെ) എന്നീ സ്ഥാപനങ്ങളുടെ പ്രവര്‍ത്തനം അവസാനിപ്പിക്കുന്നതിനും അതിന്റെ ധര്‍മ്മങ്ങള്‍ ആരോഗ്യ കുടുംബക്ഷേമവകുപ്പിന് കീഴില്‍ നിക്ഷിപ്തമാക്കാനുമുള്ള നിര്‍ദ്ദേശത്തിന് പ്രധാനമന്ത്രി ശ്രീ. നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ആരോഗ്യകുടുംബക്ഷേമ വകുപ്പിന് കീഴിലുള്ള സ്വയംഭരണസ്ഥാപനങ്ങളുടെ യുക്തിസഹമായ പുനഃംഘടനയില്‍ മന്ത്രിതല പരസ്പര കൂടിയാലോചനകളും ആ സ്ഥാപനങ്ങളുടെ നിലവിലുള്ള നിയമങ്ങളുടെ പുനഃപരിശോധനയും ഉള്‍പ്പെടും. ഇത് നടപ്പാക്കുന്നതിന് ഒരു വര്‍ഷ കാലാവധിയാണ് അനുവദിച്ചിരിക്കുന്നത്. നിര്‍ദ്ദിഷ്ട കേന്ദ്ര ഗവണ്‍മെന്റ് ആശുപത്രികളില്‍ ചികിത്സ തേടുന്ന പാവപ്പെട്ട രോഗികള്‍ക്ക് സാമ്പത്തിക സഹായം നല്‍കുന്നതിനാണ് രാഷ്ട്രീയ ആരോഗ്യനിധി രൂപീകരിച്ചത്. മെഡിക്കല്‍ സൂപ്രണ്ടുമാര്‍ക്ക് ഇതിനായി മുന്‍കൂറായി പണം നല്‍കും. അവര്‍ അതിന്റെ അടിസ്ഥാനത്തില്‍ ഓരോ കേസും പരിശോധിച്ച് വേണ്ട സഹായങ്ങള്‍ നല്‍കും. ആരോഗ്യകുടുംബക്ഷേമവകുപ്പ് ആശുപത്രികള്‍ക്ക് ഫണ്ട് നല്‍കുന്ന സാഹചര്യത്തില്‍ ഗ്രാന്റും വകുപ്പില്‍ നിന്ന് നേരിട്ട് ആശുപത്രികള്‍ക്ക് നല്‍കാന്‍ കഴിയും. അതുകൊണ്ടുതന്നെ ആര്‍.എ.എന്നിന്റെ പ്രവര്‍ത്തനം ആരോഗ്യകുടുംബക്ഷേമവകുപ്പില്‍ നിക്ഷിപ്തമാക്കാന്‍ കഴിയും. 1860 ലെ സൊസൈറ്റി രജിസ്‌ട്രേഷന്‍ ആക്ടിന്റെ (എസ്.ആര്‍.എ) വ്യവസ്ഥകള്‍ പ്രകാരം ആര്‍.എന്‍.എന്നിന്റെ മാനേജിംഗ് കമ്മിറ്റി യോഗം ചേര്‍ന്ന് സ്വയംഭരണസ്ഥാപനം പിരിച്ചുവിടും. അതിന് പുറമെ കാന്‍സര്‍ രോഗികള്‍ക്കുള്ള ആരോഗ്യമന്ത്രിയുടെ ഫണ്ടും വകുപ്പിന് കൈമാറ്റംചെയ്യാം. ഇതിന് ആവശ്യമായ കാലാവധി ഒരുവര്‍ഷമാണ്. ജനസംഖ്യാ സ്ഥിരത തന്ത്രങ്ങള്‍ ശക്തിപ്പെടുത്തുന്നതിന് 2003ല്‍ 100 കോടി രൂപയുടെ ഗ്രാന്റോടെ രൂപീകരിച്ച സ്ഥാപനമാണ് ജനസംഖ്യാ സ്ഥിരതാ കോശ് (ജെ.എസ്.കെ). അതിന്റെ അനുശാസനപ്രകാരം ജനസംഖ്യാ ലക്ഷ്യത്തിന് വേണ്ടിയുള്ള വിവിധതരം പരിപാടികളാണ് ജെ.എസ്.കെ സംഘടിപ്പിച്ചിരുന്നത്. മന്ത്രാലയത്തില്‍ നിന്നും ജെ.എസ്.കെയ്ക്ക്തുടര്‍ ഫണ്ട് ലഭിക്കുന്നില്ല. ജനസംഖ്യാ നിയന്ത്രണ തന്ത്രങ്ങള്‍ക്ക് സ്വകാര്യ, കോര്‍പ്പറേറ്റ് ഫണ്ടുകള്‍ അനിവാര്യമാണ്, അത് ജെ.എസ്.കെയിലൂടെ ലഭ്യമാക്കാനാകും. ജനസംഖ്യാ സ്ഥിരത തന്ത്രങ്ങളില്‍ ജെ.എസ്.കെ തുടര്‍ന്നും നിര്‍ണ്ണായക പങ്ക് വഹിക്കും. എന്നാല്‍ അതിന് ഒരു സ്വയംഭരണസ്ഥാപനമെന്ന അസ്ഥിത്വത്തിന്റെ ആവശ്യമില്ല. അതുകൊണ്ട് സ്വയംഭരണസ്ഥാപനം എന്ന നിലയില്‍ ജെ.എസ്.കെയെ നിര്‍ത്തലാക്കികൊണ്ട് വകുപ്പ് ഫണ്ടായി കണക്കാക്കി അതിനെ നിയന്ത്രിക്കാം. പശ്ചാത്തലം നീതി ആയോഗിന് കീഴിലുള്ള ചെലവ് നിയന്ത്രണ കമ്മിറ്റി ആരോഗ്യകുടുംബക്ഷേമവകുപ്പിന് കീഴില്‍ 1860 ലെ സൊസൈറ്റി രജിസ്‌ട്രേഷന്‍ നിയമത്തിന്റെ കീഴില്‍ രൂപീകരിച്ചിട്ടുള്ള 19 സ്വയംഭരണസ്ഥാപനങ്ങളെ പുനരവലോകനം ചെയ്യുകയും അവയെ യുക്തിസഹമാക്കിക്കൊണ്ട് പുനരവലോകനംചെയ്യുന്നതിനുമുള്ള ഇടക്കാല റിപ്പോര്‍ട്ടില്‍ പറഞ്ഞിരിക്കുന്ന ശിപാര്‍ശകളുടെ അടിസ്ഥാനത്തിലാണ് തീരുമാനം. അവയുടെ പരിണിതഫലം, ഫലപ്രാപ്തി, കാര്യക്ഷമത, സാമ്പത്തിന്റെയും മാനവവിഭവശേഷിയുടെയും ഉപയോഗം, സംയോജനം, ഭരണം, ഇന്നത്തെ ഭരണപരവും പരിപാടിയധിഷ്ഠിതതുമായ പരിപ്രേക്ഷ്യത്തില്‍ പ്രസക്തി എന്നിവയോടൊപ്പം മെച്ചപ്പെട്ട നിരീക്ഷണവും മേല്‍നോട്ടവും എന്ന വീക്ഷണത്തിന്റെ അടിസ്ഥാനത്തില്‍ വേണം ഈ സ്വയംഭരണസ്ഥാപനങ്ങളെ പുനഃപരിശോധിക്കേണ്ടതും യുക്തിസഹമായി പുനഃസംഘടിപ്പിക്കേണ്ടതുമെന്നത് ഗവണ്‍മെന്റിന് മുന്നിലെ പ്രധാന ആശങ്കയായിരുന്നു. ആര്‍.എ.എന്‍, ജെ.എസ്.കെ എന്നിവയുടെ പ്രവര്‍ത്തനം അവസാനിപ്പിച്ച് അത് മന്ത്രാലയത്തില്‍ നിക്ഷിപ്തമാക്കാനായിരുന്നു കമ്മീഷന്‍ റിപ്പോര്‍ട്ട്.
പ്രധാനമന്ത്രി ഏവർക്കും ദുർഗാ അഷ്ടമി ആശംസകൾ നേർന്നു

പ്രധാനമന്ത്രി ശ്രീ നരേന്ദ്ര മോദി ദുർഗാ അഷ്ടമിയോടനുബന്ധിച്ച് എല്ലാവർക്കും ആശംസകൾ നേർന്നു. ദുർഗ്ഗയുടെ അനുഗ്രഹം എപ്പോഴും നമ്മുടെ മേൽ നിലനിൽക്കട്ടെ എന്നും ആ അനുഗ്രഹം നമ്മുടെ സമൂഹത്തിൽ സന്തോഷത്തിന്റെയും ക്ഷേമത്തിന്റെയും പ്രസരിപ്പ്‌ വർദ്ധിപ്പിക്കട്ടെയെന്നും പ്രധാനമന്ത്രി പറഞ്ഞു. ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു : "നിങ്ങൾക്കെല്ലാവർക്കും വളരെ സന്തോഷകരമായ മഹാഷ്ടമി ആശംസിക്കുന്നു. നവരാത്രിയുടെ ഈ പുണ്യദിനത്തിൽ, മാ മഹാഗൗരിയെയാണ് ആരാധിക്കുന്നത് . എല്ലാവരുടെയും ജീവിതം ആ അനുഗ്രഹത്താൽ പ്രകാശിപൂരിതമാകട്ടെ . മാതാ മഹാഗൗരിയ്ക്ക് സ്തുതി ."
പി എം ജി കെ വൈ/ആത്മനിര്‍ഭര്‍ ഭാരതിനു കീഴില്‍, 24% ഇ പി എഫ് വിഹിതം (തൊഴിലാളികളുടെ 12% ഉം തൊഴില്‍ദാതാക്കളുടെ 12% ഉം) ജൂണ്‍, ജൂലൈ, ആഗസ്റ്റ് മാസങ്ങളിലേയ്ക്ക് കൂടി നീട്ടാനുള്ള ശിപാര്‍ശയ്ക്ക് കാബിനറ്റ് അംഗീകാരം

രാജ്യത്തെ തൊഴിലാളികളുടെയും തൊഴില്‍ദാതാക്കളുടെയും എപ്ലോയ്‌മെന്റ് പ്രോവിഡന്റ് നിധിയിലേക്കുള്ള 12% വീതമുള്ള EPF വിഹിതം, മൊത്തം 24 ശതമാനം, മൂന്നുമാസത്തേയ്ക്ക് കൂടി നല്‍കാനുള്ള ശിപാര്‍ശയ്ക്ക് പ്രധാനമന്ത്രി ശ്രീ നരേന്ദ്രമോദി അദ്ധ്യക്ഷനായ കാബിനറ്റ് യോഗത്തിന്റെ അംഗീകാരം. ജൂണ്‍ മുതല്‍ ആഗസ്ത് 2020 വരെയാണ് ഈ ആനുകൂല്യം ലഭിക്കുക. കോവിഡ് മഹാമാരിയെത്തുടര്‍ന്ന് പ്രഖ്യാപിച്ച പ്രധാന്‍മന്ത്രി ഗരീബ് കല്യാണ്‍ യോജന (PMGKY)/ആത്മനിര്‍ഭര്‍ ഭാരത് പദ്ധതിക്ക് കീഴിലാണ് ഈ സൗകര്യം ഏര്‍പ്പെടുത്തിയിരിക്കുന്നത്. 2020, ഏപ്രില്‍ 15നു, മാര്‍ച്ച് മുതല്‍ മെയ് വരെയുള്ള കാലയളവില്‍ ഏര്‍പ്പെടുത്തിയ ഇളവിനു പുറമെയാണിത്. 4,860 കോടി രൂപ ചിലവ് പ്രതീക്ഷിക്കുന്ന ഈ നടപടിയിലൂടെ 3.67 ലക്ഷം സ്ഥാപനങ്ങളിലെ 72 ലക്ഷത്തിലേറെ തൊഴിലാളികള്‍ക്ക് പ്രയോജനം ലഭിക്കും. ശിപാര്‍ശയുടെ പ്രധാന വിവരങ്ങള്‍ താഴെപ്പറയുന്നു: i. ജൂണ്‍, ജൂലൈ, ആഗസ്ത് 2020 മാസക്കാലയളവിലെ വേതനത്തില്‍ ഏര്‍പ്പെടുത്തിയിരിക്കുന്ന ഈ സൗകര്യം, നൂറില്‍ താഴെ ജീവനക്കാര്‍ ഉള്ളതും, അതില്‍ 90% പേര്‍ 15,000 രൂപയില്‍ താഴെ പ്രതിമാസവേതനം വാങ്ങുന്നതുമായ സ്ഥാപനങ്ങള്‍ക്കാണ് ലഭിക്കുക. ii. ഈ നടപടിയിലൂടെ രാജ്യത്തെ 3.67 ലക്ഷം സ്ഥാപനങ്ങളിലെ 72 ലക്ഷത്തിലേറെ തൊഴിലാളികള്‍ക്ക് പ്രയോജനം ലഭിക്കും, തടസങ്ങള്‍ മറികടന്നും ഇത് അവരുടെ വേതന പട്ടികയില്‍ തുടരാന്‍ സാധ്യത. iii. നടപ്പ് സാമ്പത്തികവര്‍ഷത്തില്‍, ഇതിനായി ഭരണകൂടം 4,800 കോടി രൂപയുടെ ബജറ്റ് സഹായം ലഭ്യമാക്കും. iv. പ്രധാന്‍മന്ത്രി റോസ്ഗാര്‍ പ്രോത്സാഹന്‍ യോജന (PMRPY) യ്ക്ക് കീഴില്‍, ഇതേ കാലയളവില്‍ ആനുകൂല്യം ലഭിക്കുന്ന ഗുണഭോക്താക്കളെ ഈ പദ്ധതിയില്‍ നിന്നും ഒഴിവാക്കുന്നതാണ്. v. ആത്മനിര്‍ഭര്‍ ഭാരത് പദ്ധതിയുടെ ഭാഗമായി, രാജ്യത്തെ സംരംഭകര്‍ക്കും തൊഴിലാളികള്‍ക്കുമുള്ള EPF സഹായം ജൂണ്‍, ജൂലൈ, ആഗസ്ത് 2020 മാസങ്ങളിലേയ്ക്ക് കൂടി നീട്ടുമെന്ന് മെയ് 13 നു അറിയിച്ചിരുന്നു.
മേഘാലയിലെ ടെലികോം വികസനത്തിന് 3911 കോടി രൂപയുടെ പദ്ധതികള്‍ക്ക് കേന്ദ്ര മന്ത്രിസഭയുടെ അനുമതി

മേഘാലയയിലെ വടക്കുകിഴക്കന്‍ പ്രദേശങ്ങള്‍ക്കുള്ള സമ്പൂര്‍ണ്ണ ടെലികോം വികസനാസൂത്രണത്തിന് യൂണിവേഴ്‌സല്‍ സര്‍വ്വീസ് ഒബ്ലിഗേഷന്‍ ഫണ്ട് (യുഎസ്ഒഎഫ്) ന്റെ സഹായത്തോടെ 3911 കോടി രൂപയ്ക്കുള്ള പദ്ധതികള്‍ നടപ്പാക്കാന്‍ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. കൂടാതെ 2014 സെപ്തംബര്‍ 10ന് ചേര്‍ന്ന മന്ത്രിസഭായോഗത്തില്‍ വടക്കു കിഴക്കന്‍ മേഘലക്ക് മ്പൂര്‍ണ്ണ ടെലികോം വികസനാസൂത്രണത്തിന് അനുവദിച്ച 5336.18 കോടി രൂപയുടെ പദ്ധതി 8120.81 കോടി രൂപയുടെതാക്കി ഉയര്‍ത്താനും അനുമതി നല്‍കി. മേഘായയിലെ തെരഞ്ഞെടുത്ത പ്രദേശങ്ങളില്‍ 2ജി, 4ജി കവറേജുകള്‍ ലഭിക്കുവാനും, മേഘാലയയിലെ ദേശീയ പാതകളില്‍ പരിധിയില്ലാതെ 2ജി, 4ജി കവറേജുകള്‍ ലഭ്യമാക്കാനും ഇത് ഉപകരിക്കും. ടെലികോം ശൃംഖലകള്‍ ശക്തമാക്കുന്നതിലൂടെ മേഘാലയയിലെ മൊബൈല്‍ ബന്ധങ്ങള്‍ മെച്ചപ്പെടുകയും, ജനങ്ങള്‍ക്ക് ഭരണനിര്‍വ്വഹണവും, വിവരങ്ങളും, ആശയവിനിമയവും ഒരുപോലെ പ്രാപ്യമാക്കുന്നത് ഉറപ്പാക്കുകയും ചെയ്യും. സാമൂഹിക സാമ്പത്തിക വികസനത്തോടൊപ്പം ഇത് മേഘാലയയിലെ വിദൂര സ്ഥലങ്ങളിലുള്ളവര്‍ക്ക് വിവരസാങ്കേതിക വിദ്യയുടെ നേട്ടങ്ങള്‍ ലഭ്യമാകുകയും ചെയ്യും. ബ്രോഡ് ബാന്‍ഡ്, ഇന്റര്‍നെറ്റ് ലഭ്യതയോടെ കവറേജില്ലാത്ത പ്രദേശങ്ങളില്‍ നൂതന നൈപുണ്യം വര്‍ദ്ധിപ്പിക്കുകയും ചെയ്യും.
ഇന്ന് തുടക്കമിടുന്ന  വാഹനം  പൊളിക്കൽ നയം  ഇന്ത്യയുടെ വികസന യാത്രയിലെ സുപ്രധാന നാഴികക്കല്ല് : പ്രധാനമന്ത്രി

ഇന്ത്യയുടെ വികസന യാത്രയിലെ സുപ്രധാന നാഴികക്കല്ലാണ് ഇന്ന് സമാരംഭം കുറിക്കുന്ന വാഹനം പൊളിക്കൽ നയമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു; "ഇന്ന് തുടക്കമിടുന്ന വാഹനം പൊളിക്കൽ നയം ഇന്ത്യയുടെ വികസന യാത്രയിലെ സുപ്രധാന നാഴികക്കല്ലാണ്. വാഹനങ്ങൾ പൊളിക്കുന്നതിനുള്ള അടിസ്ഥാനസൗകര്യങ്ങൾ സ്ഥാപിക്കുന്നതിന് ഗുജറാത്തിലെ നിക്ഷേപക ഉച്ചകോടി പുതിയ സാധ്യതകൾ തുറക്കുന്നു. ഈ പരിപാടിയിൽ ചേരാൻ ഞാൻ നമ്മുടെ യുവാക്കളോടും സ്റ്റാർട്ടപ്പുകളോടും അഭ്യർത്ഥിക്കുന്നു. പരിസ്ഥിതി സൗഹൃദമല്ലാത്തതും മലിനമാക്കുന്നതുമായ വാഹനങ്ങൾ ഘട്ടംഘട്ടമായി ഒഴിവാക്കാൻ വാഹനം പൊളിക്കൽ നയം സഹായിക്കും. പാരിസ്ഥിതിക ഉത്തരവാദിത്തത്തോടൊപ്പം എല്ലാ പങ്കാളികൾക്കും മൂല്യവത്തായ ഒരു #സർക്കുലർ സമ്പദ്ഘടന സൃഷ്ടിക്കുക എന്നതാണ് ഞങ്ങളുടെ ലക്ഷ്യം. "
രാജയോഗിനി ദാദി ജാനകി ജിയുടെ നിര്യാണത്തില്‍  
പ്രധാനമന്ത്രി അനുശോചനം രേഖപ്പെടുത്തി

ബ്രഹ്മകുമാരീസ് മേധാവി രാജയോഗിനി ദാദി ജാനകിജിയുടെ നിര്യാണത്തില്‍ പ്രധാനമന്ത്രി ശ്രീ നരേന്ദ്രമോദി അഗാധമായ ദുഃഖം രേഖപ്പെടുത്തി. ” ബ്രഹ്മകുമാരീസിന്റെ മേധാവി രാജയോഗിനി ദാദി ജാനകി ജി സ്ഥിരോത്സാഹത്തോടെ സമൂഹത്തെ സേവിച്ചു. സ്ത്രീശാക്തീകരണത്തിന് അവര്‍ നടത്തിയ പരിശ്രമങ്ങള്‍ ശ്രദ്ധേയമാണ്. ദുഃഖത്തിന്റെ ഈ വേളയില്‍ എന്റെ ചിന്തകളെല്ലാം അവരുടെ എണ്ണമറ്റ പിന്‍ഗാമികളോടൊപ്പമാണ്. ഓം ശാന്തി.”, പ്രധാനമന്ത്രി പറഞ്ഞു.
ഡോക്ടർമാരുടെ ദിനത്തിൽ പ്രധാനമന്ത്രി ഡോക്ടർമാർക്ക് ആശംസകൾ നേർന്നു

പ്രധാനമന്ത്രി ശ്രീ നരേന്ദ്ര മോദി ഡോക്ടർമാരുടെ ദിനത്തിൽ ഡോക്ടർമാരെ അഭിവാദ്യം ചെയ്യുകയും ജീവൻ രക്ഷിക്കുന്നതിലും ഭൂമിയെ ആരോഗ്യകരമാക്കുന്നതിലും അവരുടെ സുപ്രധാന പങ്ക് അംഗീകരിക്കുകയും ചെയ്തു. പ്രധാനമന്ത്രി ട്വീറ്റ് ചെയ്തു: "ജീവൻ രക്ഷിക്കുന്നതിലും നമ്മുടെഭൂമിയെ ആരോഗ്യകരമാക്കുന്നതിലും പ്രധാന പങ്ക് വഹിക്കുന്ന കഠിനാധ്വാനികളായ എല്ലാ ഡോക്ടർമാർക്കും ഡോക്‌ടേഴ്‌സ് ദിന ആശംസകൾ."
താനെയെയും ദിവയെയും ബന്ധിപ്പിക്കുന്ന റെയിൽവേ ലൈനുകൾ പ്രധാനമന്ത്രി രാജ്യത്തിന് സമർപ്പിക്കും

താനെയെയും ദിവയെയും ബന്ധിപ്പിക്കുന്ന രണ്ട് അധിക റെയിൽവേ ലൈനുകൾ 2022 ഫെബ്രുവരി 18 ന് വൈകുന്നേരം 4:30 ന് വീഡിയോ കോൺഫറൻസിംഗിലൂടെ പ്രധാനമന്ത്രി ശ്രീ നരേന്ദ്ര മോദി രാജ്യത്തിന് സമർപ്പിക്കും. മുംബൈ സബർബൻ റെയിൽവേയുടെ രണ്ട് സബർബൻ ട്രെയിനുകളും അദ്ദേഹം ഫ്ലാഗ് ഓഫ് ചെയ്യും, തുടർന്ന് അദ്ദേഹം ചടങ്ങിനെ അഭിസംബോധനയും ചെയ്യും. സെൻട്രൽ റെയിൽവേയുടെ പ്രധാന ജംഗ്ഷനാണ് കല്യാൺ. രാജ്യത്തിന്റെ വടക്ക് ഭാഗത്തുനിന്നും തെക്ക് ഭാഗത്തുനിന്നും വരുന്ന ഗതാഗതം കല്യാണിൽ ലയിച്ച് സി എസ്സ് എം ടി (ഛത്രപതി ശിവജി മഹാരാജ് ടെർമിനസ്) ലേക്ക് നീങ്ങുന്നു. കല്യാണിനും സിഎസ്ടിഎമ്മിനും ഇടയിലുള്ള നാല് ട്രാക്കുകളിൽ രണ്ട് ട്രാക്കുകൾ സ്ലോ ലോക്കൽ ട്രെയിനുകൾക്കും രണ്ട് ട്രാക്കുകൾ ഫാസ്റ്റ് ലോക്കൽ, മെയിൽ എക്സ്പ്രസ്, ഗുഡ്സ് ട്രെയിനുകൾക്കും ഉപയോഗിച്ചു. സബർബൻ, ദീർഘദൂര ട്രെയിനുകളെ വേർതിരിക്കുന്നതിനാണ് , രണ്ട് അധിക ട്രാക്കുകൾ ആസൂത്രണം ചെയ്തത്. താനെയെയും ദിവയെയും ബന്ധിപ്പിക്കുന്ന രണ്ട് അധിക റെയിൽവേ ലൈനുകൾ ഏകദേശം 620 കോടി രൂപ ചെലവിലാണ് നിർമ്മിച്ചിട്ടുള്ളത് . കൂടാതെ 1.4 കിലോമീറ്റർ നീളമുള്ള റെയിൽ മേൽപ്പാലം, 3 വലിയ പാലങ്ങൾ, 21 ചെറിയ പാലങ്ങൾ എന്നിവ ഉൾക്കൊള്ളുന്നു. ഈ ലൈനുകൾ മുംബൈയിലെ സബർബൻ ട്രെയിനിന്റെ ട്രാഫിക്കിലെ ദീർഘദൂര ട്രെയിനുകളുടെ ഗതാഗതത്തിന്റെ തടസ്സം ഗണ്യമായി ഇല്ലാതാക്കും. നഗരത്തിൽ 36 പുതിയ സബർബൻ ട്രെയിനുകൾ ഓടിക്കാനും ഈ ലൈനുകൾ സഹായിക്കും. –ND–
മുന്‍ എയര്‍ വൈസ് മാര്‍ഷല്‍ ചന്ദന്‍ സിങ് റാത്തോഡിന്റെ നിര്യാണത്തില്‍ പ്രധാനമന്ത്രി അനുശോചിച്ചു

മുന്‍ എയര്‍ വൈസ് മാര്‍ഷല്‍ ചന്ദന്‍ സിങ് റാത്തോഡിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘മുന്‍ എയര്‍ വൈസ് മാര്‍ഷല്‍ ചന്ദന്‍ സിങ് റാത്തോഡിന്റെ സ്തുത്യര്‍ഹമായ സേവനങ്ങള്‍ ഇന്ത്യ എന്നും സ്മരിക്കും. ഇന്ത്യയെ ശക്തവും സുരക്ഷിതവുമായി നിലനിര്‍ത്തുന്നതിനായി സംഭാവനകള്‍ അര്‍പ്പിച്ച ശൂരനായ വ്യോമ സൈനികനായിരുന്നു അദ്ദേഹം. അദ്ദേഹത്തിന്റെ വിയോഗം വേദനിപ്പിക്കുന്നു. കുടുംബത്തെ അനുശോചനങ്ങള്‍ അറിയിക്കുന്നു. ഓം ശാന്തി’, പ്രധാനമന്ത്രി പറഞ്ഞു.
പിഎം ജൻ ധൻ യോജന  ഏഴ് വർഷങ്ങൾ പിന്നിടുന്നു;  ഇന്ത്യയുടെ വികസന പാതയെ എന്നെന്നേക്കുമായി പരിവർത്തനം ചെയ്ത സംരംഭമെന്ന്   പ്രധാനമന്ത്രി

പ്രധാനമന്ത്രി ജൻ ധൻ യോജനയുടെ ഏഴ് വർഷത്തെ പൂർത്തീകരണത്തിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. പ്രധാനമന്ത്രി ജൻ ധൻ യോജന വിജയിപ്പിക്കാൻ പ്രവർത്തിച്ച എല്ലാവരുടെയും അശ്രാന്ത പരിശ്രമത്തെയും പ്രധാനമന്ത്രി അഭിനന്ദിച്ചു. ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു; "ഇന്ത്യയുടെ വികസന പാതയെ എന്നെന്നേക്കുമായി പരിവർത്തനം ചെയ്ത ഒരു സംരംഭമായ പി എം ജൻ ധൻ യോജനയുടെ ഏഴ് വർഷങ്ങൾ ഇന്ന് ഞങ്ങൾ ആഘോഷിക്കുന്നു. സാമ്പത്തിക ഉൾപ്പെടുത്തലും അന്തസ്സും ഒപ്പം എണ്ണമറ്റ ഇന്ത്യക്കാർക്ക് ശാക്തീകരണവും ഇത് ഉറപ്പുവരുത്തി. ജൻ ധൻ യോജന കൂടുതൽ സുതാര്യതയ്ക്ക് സഹായിച്ചു. പി എം ജൻ ധൻ യോജന വിജയിപ്പിക്കാൻ പ്രവർത്തിച്ച എല്ലാവരുടെയും അശ്രാന്ത പരിശ്രമങ്ങളെ ഞാൻ അഭിനന്ദിക്കുന്നു. അവരുടെ ശ്രമങ്ങൾ ഇന്ത്യയിലെ ജനങ്ങൾക്ക് മെച്ചപ്പെട്ട ജീവിതനിലവാരം ഉറപ്പാക്കുന്നു. "
സംയുക്തമായി തപാല്‍ സ്റ്റാംപ് പുറത്തിറക്കാന്‍ ഇന്ത്യയും അര്‍മേനിയയും ഒപ്പുവെച്ച കരാറിന് മന്ത്രിസഭയുടെ അനുമതി

സംയുക്തമായി തപാല്‍ സ്റ്റാംപ് പുറത്തിറക്കാനായി ഇന്ത്യയും അര്‍മേനിയയും തമ്മിലുള്ള കരാര്‍ സംബന്ധിച്ച വിശദാംശങ്ങള്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുന്‍പാകെ അവതരിപ്പിക്കപ്പെട്ടു. 2018 ജൂണിലായിരുന്നു കരാര്‍ ഒപ്പുവെച്ചത്. ധാരണ പ്രകാരം വാര്‍ത്താവിനിമയ മന്ത്രാലയത്തിനു കീഴിലുള്ള തപാല്‍ വകുപ്പും അര്‍മേനിയയുടെ ദേശീയ തപാല്‍ ഓപ്പറേറ്റും (‘ഹേപോസ്റ്റ്’ സി.ജെ.എസ്.സി.) ഡാന്‍സ് എന്ന പ്രമേയത്തെ അടിസ്ഥാനമാക്കി സംയുക്തമായി തപാല്‍ സ്റ്റാംപുകള്‍ പുറത്തിറക്കാന്‍ ധാരണയിലെത്തി. 2018 ഓഗസ്റ്റില്‍ സംയുക്ത സ്റ്റാംപുകള്‍ പുറത്തിറക്കപ്പെട്ടു. ഇന്ത്യയില്‍നിന്നുള്ള ‘മണിപ്പൂരി ഡാന്‍സും’ അര്‍മേനിയയിലെ ‘ഹൊവാര്‍ക്ക് ഡാന്‍സും’ ആണ് സ്മാരക തപാല്‍ സ്റ്റാംപില്‍ മുദ്രണം ചെയ്തിരിക്കുന്നത്.
പുതിയ പാര്‍ലമെന്റ് മന്ദിരത്തിനു പ്രധാനമന്ത്രി തറക്കല്ലിട്ടു

പ്രധാനമന്ത്രി ശ്രീ നരേന്ദ്ര മോദി ഇന്ന് പുതിയ പാര്‍ലമെന്റ് മന്ദിരത്തിന് തറക്കല്ലിട്ടു. ആത്മനിര്‍ഭര്‍ ഭാരത് സങ്കല്‍പ്പത്തിന്റെ നിര്‍ണായക ഭാഗമാകും പുതിയ കെട്ടിടം. ജനകീയ പാര്‍ലമെന്റ് നിര്‍മ്മിക്കുന്നതിനു സ്വാതന്ത്ര്യാനന്തരം ആദ്യമായി ലഭിക്കുന്ന സുപ്രധാന അവസരമാണിത്. 2022-ല്‍ സ്വാതന്ത്ര്യത്തിന്റെ 75-ാം വാര്‍ഷികത്തില്‍ 'നവ ഇന്ത്യ'യുടെ ആവശ്യങ്ങള്‍ക്കും അഭിലാഷങ്ങള്‍ക്കും യോജിക്കുന്ന ഒന്നായിരിക്കും പുതിയ കെട്ടിടം. നമ്മുടെ ജനാധിപത്യ പാരമ്പര്യത്തിന്റെ ഏറ്റവും പ്രധാനപ്പെട്ട ഘട്ടമാണ് പാര്‍ലമെന്റ് മന്ദിരത്തിന്റെ നിര്‍മ്മാണം ആരംഭിക്കുന്നതിലൂടെ നടക്കുന്നതെന്ന് പ്രധാനമന്ത്രി പറഞ്ഞു. പാര്‍ലമെന്റിന്റെ ഈ പുതിയ കെട്ടിടനിര്‍മാണത്തില്‍ ഒന്നിച്ച് അണിചേരാന്‍ അദ്ദേഹം രാജ്യത്തെ ജനങ്ങളോട് ആഹ്വാനം ചെയ്തു. ഇന്ത്യ സ്വാതന്ത്ര്യത്തിന്റെ 75-ാം വാര്‍ഷികം ആഘോഷിക്കുമ്പോള്‍ നമ്മുടെ പാര്‍ലമെന്റിന്റെ പുതിയ മന്ദിരത്തിനു സാക്ഷ്യം വഹിക്കുന്നതിനേക്കാള്‍ മനോഹരമോ വിശുദ്ധമോ ആയി മറ്റൊന്നുമില്ലെന്നും അദ്ദേഹം പറഞ്ഞു. സ്വാതന്ത്ര്യാനന്തര ഇന്ത്യയ്ക്ക് പഴയ പാര്‍ലമെന്റ് മന്ദിരം ദിശാബോധം നല്‍കുമ്പോള്‍, പുതിയ മന്ദിരം 'ആത്മനിര്‍ഭര്‍ ഭാരത്' നിര്‍മ്മാണത്തിനു സാക്ഷ്യം വഹിക്കുമെന്നും പ്രധാനമന്ത്രി പറഞ്ഞു. പഴയ പാര്‍ലമെന്റ് മന്ദിരത്തില്‍ രാജ്യത്തിന്റെ ആവശ്യങ്ങള്‍ നിറവേറ്റുന്നതിനായി പ്രവര്‍ത്തിക്കുമ്പോള്‍, 21-ാം നൂറ്റാണ്ടില്‍ ഇന്ത്യയുടെ അഭിലാഷങ്ങള്‍ പുതിയ മന്ദിരത്തില്‍ നിറവേറ്റാനാകും. മറ്റിടങ്ങളില്‍ ജനാധിപത്യം എന്നത് തെരഞ്ഞെടുപ്പ് നടപടിക്രമങ്ങള്‍, ഭരണം, ഭരണനിര്‍വഹണം എന്നിവയാണെന്നു പ്രധാനമന്ത്രി പറഞ്ഞു. എന്നാല്‍ ഇന്ത്യയിലെ ജനാധിപത്യം ജീവിതമൂല്യങ്ങളെക്കുറിച്ചുള്ളതാണ്, അത് ജീവിതരീതിയാണ്, ഒരു ജനതയുടെ ആത്മാവാണ്. പാര്‍ലമെന്റ് മന്ദിരത്തിന്റെ നിലനില്‍പ്പിന് അടിസ്ഥാനമായ ജനാധിപത്യത്തോടുള്ള ശുഭാപ്തിവിശ്വാസം പുലര്‍ത്തേണ്ടത് ജനങ്ങളുടെ ഉത്തരവാദിത്തമാണെന്ന് ഓര്‍ക്കേണ്ടതുണ്ടെന്നു പ്രധാനമന്ത്രി പറഞ്ഞു. പൊതുജനങ്ങളോടും ഭരണഘടനയോടും ഉത്തരവാദിത്തമുള്ളവരാണു പാര്‍ലമെന്റില്‍ പ്രവേശിക്കുന്ന ഓരോ അംഗമെന്നും അദ്ദേഹം ഓര്‍മ്മിപ്പിച്ചു. ഇന്ത്യയെ ഒന്നാമതെത്തിക്കുമെന്നു പ്രതിജ്ഞ ചെയ്യണമെന്നും രാജ്യപുരോഗതിയും വികസനവുമാകണം നമ്മുടെ ഉപാസനയെന്നും പ്രധാനമന്ത്രി പറഞ്ഞു. എല്ലാ തീരുമാനങ്ങളും രാജ്യത്തിന്റെ കരുത്തു വര്‍ധിപ്പിക്കാനുതകണം. രാജ്യതാല്‍പ്പര്യമാണ് പരമപ്രധാനമെന്നും പ്രധാനമന്ത്രി പറഞ്ഞു.
പ്രധാനമന്ത്രി നാളെ വാരണാസി, കാണ്‍പൂര്‍, ഘാസിയാബാദ് എന്നിവിടങ്ങള്‍ സന്ദര്‍ശിക്കും

2019 മാര്‍ച്ച് എട്ടിന് ഉത്തര്‍പ്രദേശിലെ വാരണാസി, കാണ്‍പൂര്‍, ഘാസിയാബാദ് എന്നിവിടങ്ങള്‍ പ്രധാനമന്ത്രി ശ്രീ. നരേന്ദ്ര മോദി സന്ദര്‍ശിക്കും. സംസ്ഥാനത്തെ വിവിധ വികസന പദ്ധതികളുടെ ഉദ്ഘാടനം അദ്ദേഹം നിര്‍വഹിക്കും. വാരണാസിയില്‍: പ്രധാനമന്ത്രി വാരണാസിയിലെ കാശി വിശ്വനാഥ ക്ഷേത്രം സന്ദര്‍ശിക്കും. കാശി വിശ്വനാഥ ക്ഷേത്രം അപ്രോച്ച് റോഡിനും സൗന്ദര്യവല്‍ക്കരണ-ശക്തിപ്പെടുത്തല്‍ പദ്ധതിക്കും അദ്ദേഹം തറക്കല്ലിടും. തുടര്‍ന്നു പദ്ധതിപ്രദേശം പരിശോധിക്കുകയും ചെയ്യും. ദീനദയാല്‍ ഹസ്തകല സങ്കുലില്‍ ദേശീയ വനിതാ ഉപജീവനമാര്‍ഗ സംഗമം- 2019 പ്രധാനമന്ത്രി ഉദ്ഘാടനം ചെയ്യും. അഞ്ചു വനിതാ സ്വാശ്രയ സ്വയംസഹായ സംഘങ്ങള്‍ക്ക് അദ്ദേഹം പ്രശംസാപത്രങ്ങള്‍ വിതരണം ചെയ്യും. വനിതാ സ്വാശ്രയ സ്വയംസഹായ സംഘത്തിലെ അംഗങ്ങള്‍ പ്രധാനമന്ത്രിയുമായി തങ്ങളുടെ അനുഭവങ്ങള്‍ പങ്കിടും. ഇലക്ട്രിക് ചാക്, സൗരോര്‍ജ ചര്‍ക്ക, ഹണി വാര്‍പ്, ചെക്കുകള്‍ എന്നിവ ഗുണഭോക്താക്കള്‍ക്കു പ്രധാനമന്ത്രി വിതരണം ചെയ്യും. ‘ഭാരത് കെ വീര്‍’ ഫണ്ടിലേക്കുള്ള സംഭാവനകള്‍ക്കുള്ള ചെക്ക് ദീനദയാല്‍ അന്ത്യോദയ യോജന-എന്‍.ആര്‍.എല്‍.എം. ധനസഹായം നല്‍കുന്ന ഉത്തര്‍പ്രദേശിലെ വനിതാ എസ്.എച്ച.ജികള്‍ പ്രധാനമന്ത്രിക്കു കൈമാറും. പ്രധാനമന്ത്രി പൊതുയോഗത്തെ അഭിസംബോധന ചെയ്യുന്നുമുണ്ട്. കാണ്‍പൂരില്‍: 660 മെഗാവാട്ട് വൈദ്യുതി ഉല്‍പാദിപ്പിക്കുകയും വിതരണം നടത്തുകയും ചെയ്യാന്‍ ശേഷിയുള്ള പാന്‍കി പവര്‍ പ്ലാന്റ് പ്രധാനമന്ത്രി ഉദ്ഘാടനം ചെയ്യും. ലഖ്‌നൗ മെട്രോ റെയില്‍ പദ്ധതിയും അദ്ദേഹം ഉദ്ഘാടനം ചെയ്യും. ലഖ്‌നൗവിലെ ചരണ്‍ സിങ് വിമാനത്താവളം സ്‌റ്റേഷനില്‍ മെട്രോ റെയിലിന്റെ ഉദ്ഘാടനവും പ്രധാനമന്ത്രി നിര്‍വഹിക്കുന്നുണ്ട്. ആഗ്ര മെട്രോ റെയില്‍ പദ്ധതിക്ക് അദ്ദേഹം തറക്കല്ലിടും. പി.എം.എ.വൈ. ഗുണഭോക്താക്കള്‍ക്കു പ്രധാനമന്ത്രി താക്കോലുകള്‍ കൈമാറും. തുടര്‍ന്നു പൊതുയോഗത്തെ അഭിസംബോധന ചെയ്യും. ഘാസിയാബാദില്‍ മെട്രോയുടെ ദില്‍ഷാദ് ഗാര്‍ഡന്‍-ഷഹീദ് സ്ഥല്‍ (ന്യൂ ബസ് അഡ്ഡ) ഭാഗം അദ്ദേഹം ഉദ്ഘാടനം ചെയ്യും. ഷഹീദ്സ്ഥല്‍ മെട്രോ സ്‌റ്റേഷനില്‍ പ്രധാനമന്ത്രി മെട്രോ റെയിലിന്റെ ഫ്‌ളാഗ് ഓഫ് നിര്‍വഹിക്കും. ഉയരത്തിലുള്ള ഈ മെട്രോ ഇടനാഴിക്ക് എട്ടു സ്‌റ്റേഷനുകളാണ് ഉള്ളത്. ഇതു ഘാസിയാബാദിലെയും ന്യൂഡെല്‍ഹിയിലെയും ജനങ്ങള്‍ക്കു മെച്ചപ്പെട്ട യാത്രാസംവിധാനം പ്രദാനം ചെയ്യുമെന്നു മാത്രമല്ല, ഗതാഗതക്കുരുക്കു കുറയാന്‍ സഹായകവുമാണ്. ഘാസിയാബാദ് ഹിന്‍ഡല്‍ എയര്‍പോര്‍ട്ട് ടെല്‍മിനലിന്റെ ഉദ്ഘാടനവും പ്രധാനമന്ത്രി നിര്‍വഹിക്കും. ഈ പുതിയ ആഭ്യന്തര എയര്‍പോര്‍ട്ട് ടെര്‍മിനലില്‍നിന്നു കൂടുതല്‍ ആഭ്യന്തര വിമാനസര്‍വീസുകള്‍ ആരംഭിക്കുന്നതു പടിഞ്ഞാറന്‍ ഉത്തര്‍പ്രദേശിലെയും എന്‍.സി.ആര്‍. മേഖലയിലെയും യാത്രക്കാര്‍ക്കു ഗുണകരമാകും. ഡെല്‍ഹി-ഘാസിയാബാദ്-മീററ്റ് ആര്‍.ആര്‍.ടി.എസിനു പ്രധാനമന്ത്രി തറക്കല്ലിടും. ഇതു വേഗമേറിയ കൂടുതല്‍ സര്‍വീസുകളോടുകൂടിയ മേഖലാതല റാപ്പിഡ് ട്രാന്‍സിറ്റ് സിസ്റ്റം (ആര്‍.ആര്‍.ടി.എസ്.) പദ്ധതിയാണ്. ഇതു മേഖലയിലെ ഗതാഗതസൗകര്യം വര്‍ധിപ്പിക്കുകയും കൂടുതല്‍ തൊഴിലവസരം സൃഷ്ടിക്കുകയും ചെയ്യും. വിദ്യാഭ്യാസം, പാര്‍പ്പിടം, കുടിവെള്ളം, ശുചിത്വം, മാലിന്യനിര്‍മാര്‍ജനം തുടങ്ങിയ മേഖലകളിലെ ഒട്ടേറെ വികസന പദ്ധതികളുടെ ഉദ്ഘാടനവും പ്രധാനമന്ത്രി ഘാസിയാബാദില്‍ നിര്‍വഹിക്കും. വിവിധ പദ്ധതികളുടെ ഗുണഭോക്താക്കള്‍ക്കുള്ള സാക്ഷ്യപത്രങ്ങളുടെ വിതരണം ഇതോടൊപ്പം അദ്ദേഹം നിര്‍വഹിക്കും. തുടര്‍ന്ന് അദ്ദേഹം പൊതുയോഗത്തെ അഭിസംബോധന ചെയ്യും.